# Hou Yao

En una onomàstica xinesa Hou es el cognom i Yao el prenom.
Hou Yao (xinès simplificat: 侯曜) (1903 - 1942) Dramaturg, escriptor, guionista, director i teòric del cinema xinès. Pioner de la industria cinematogràfica a Hong Kong.

## Biografia

Hou Yao néixer l'any 1903 a Panyu, província de Guagdong a la Xina. Es va graduar al Departament d'Educació de la Universitat Nacional del Sud-est (Universitat Central, Universitat de Nanjing). A la Universitat va fundar la Societat Dramàtica del Sud-est amb la seva conmpanya de classe i futura esposa, Pu Shunqing, també una pionera del cinema de la Xina, que posteriorment col·laboraria com a guionista en diverses pel·lícules de Hou.

#### Carrera cinematogràfica

Va començar la seva carrera escrivint i dirigint pel·lícules mudes a Shanghai durant la dècada de 1920. L'any 1924, es va incorporar a la Great Wall Film Company com a guionista i posteriorment com director. Els seus guions estaven diversificats en gèneres i temàtiques: drames contemporanis o d'època, històries socials o romàntiques, lluites personals o conflictes nacionals. Va utilitzar l'estructura del drama tradicional, però també va incorporar elements innovadors i tècniques modernes.
El 1926 es va traslladar a Minxin Film Company com a director i el 1932 va treballar a la filial de Lianhua a Pequín. A la dècada de 1930, havia fet gairebé una vintena de pel·lícules cantoneses, amb temes molt variats, des del romanç fins a qüestions socials i afers nacionals.El 1933 va anar a Hong Kong a la Zhenhua Film Company per dirigir "Bai Lao Happy Birthday" i supervisar el programa de formació d'actors. Després d'això, es va quedar a Hong Kong i es va guanyar la vida escrivint. El 1937, va adaptar la seva novel·la "Desert Flower" a la pantalla .A la dècada de 1940 es va traslladar a Singapur i va fer diverses pel·lícules malaies.
Com a teòric del cinema, el 1925, Hou va publicar "Techniques of Writing Shadowplay Scripts", el primer llibre de teoria sobre el cinema xinès.

#### Activista polític

A Hou no només li importaven les pel·lícules o el teatre, sinó també la política. Es va unir al Partit de la Joventut Xinesa el 1930 per dedicar-se a treballs d'educació militar i va publicar articles, va escriure obres de teatre i poemes sota un pseudònim per difondre els sentiments contra els japonesos. Quan els japonesos va ocupar Singapur el 1942, Hou va ser acusat de ser un element antijaponès i de "fer pel·lícules antijaponeses", fou empresonat i executat.

## Filmografia destacada

| Any | Títol xinès | Títol anglès |
| 1924 | 棄婦 | Divorcee |
| 1924 | 弃妇 | The World Against Her |
| 1925 | 愛神的玩偶 | Cupid's Puppets |
| 1926 | 和平之神 | The God of Peace |
| 1927 | 西廂記 | Romance of the Western Chamber |
| 1927 | 复活的玫瑰 | The Rose of Pushui |
| 1927 | 海角詩人 | A Poet From The Sea |
| 1928 | 木蘭從軍 | Mulan Joins the Army |
| 1932 | 故宫新怨 | Grief |
| 1933 | 呆佬拜壽 | The Foll Pays Respects |
| 1936 | 賣怪魚龜山起禍 | Incident in the Turtle Mountain |
| 1937 | 沙漠之花 | The Desert Flower |
| 1937 | 珠江風月 | Romance of the Pearl River |
| 1938 | 大平洋上的風雲 | Incident in the Pacific |
| 1938 | 紫霞杯 | The Purple Cups |
| 1938 | 血肉長城 | Fortress of Flesh and Blood |
| 1938 | 周氏反嫁 | The Second Marriage of Madam Chow |
| 1938 | 錯點鴛鴦 | The Wrong Couple |
| 1938 | 叱吒風雲 | Shaking Heaven and Earth |
| 1938 | 柳曼玲 | Fallen Angel |
| 1938 | 粉妝樓 | Chamber of Powder and Rouge |
| 1939 | 鍾無艷 | The Ugly Empress |
| 1939 | 姜太公 | Master Jiang |
| 1939 | 孝子亂經堂 | The Filial Son and the Unworthy Mother |
| 1939 | 桂枝告狀 | Daughter Vs. Stepmother |
| 1940 | 中國野人王 | The Chinese Tarzan |
Després que Hou Yao es traslladés a Singapur el 1940, va continuar treballant per als Shaw Brothers amb Malay Film Productions i va fer un bon grapat de pel·lícules, com Bermadu i Hanchor Hati.

## Referències

* 1 2 «香港記憶 | Hong Kong Memory». [Consulta: 27 setembre 2023].
* 1 2 «侯曜». [Consulta: 27 setembre 2023].
* ↑ «Hong Kong Film Archive | 香港電影資料館 | 香港电影资料馆». [Consulta: 28 setembre 2023].
* ↑ The Oxford handbook of Chinese cinemas. Oxford: Oxford Univ. Press, 2013. ISBN 978-0-19-005071-9.
* ↑ Yaping, Ding. General history of Chinese film. 1: 1896-1949. London New York: Routledge, Taylor & Francis Group, 2022. ISBN 978-1-032-06952-4.
* ↑ També coneguda com Way Down West
* ↑ «Hou Yao». [Consulta: 26 setembre 2023].